ཀྲུང་དབྱང་རླུང་འཕྲིན་ལས་ཁུངས་ནས་སྤེལ་བའི་གནས་ཚུལ།པེ་ཅིང་དུ་སྐབས་བཅུ་གསུམ་པའི་རྒྱལ་ཡོངས་མི་དམངས་འཐུས་ཚོགས་ཀྱི་གྲོས་ཚོགས་ཐེངས་དང་པོར་ཞུགས་བཞིན་ཡོད་པའི་གྲངས་ཉུང་མི་རིགས་ཀྱི་འཐུས་མི་ཚོས་གཅིག་མཇུག་གཉིས་མཐུད་ངང་ཚོགས་ཆེན་བཅོ་བརྒྱད་པ་སྐོང་འཚོགས་བྱས་ཚུན།སྤྱི་ཁྱབ་ཧྲུའུ་ཅི་ཞི་ཅིན་ཕིང་དང་གྲངས་ཉུང་མི་རིགས་ཀྱི་མང་ཚོགས་བར་བརྩེ་སེམས་འབྲེལ་བ་དང་།ཁོང་གིས་གྲངས་ཉུང་མི་རིགས་སྤུན་ཟླའི་འཚོ་བའི་གནད་དོན་ལ་ཐུགས་ཁུར་ཟབ་བཞེས་གནང་བས།རྒྱལ་ཡོངས་མི་རིགས་ཁག་གི་མི་དམངས་ཀྱིས་སྙིང་དབུས་ནས་བརྩི་བཀུར་དང་དགའ་ཞེན་ཞུ་གི་ཡོད་ཅེས་བརྗོད་ཀྱི་ཡོད་པ་རེད།